437.36 REGOLAMENTI DWAR KRITERJI GĦAL DĦUL U REĠISTRAZZJONI TA’ EQUIDAE FIR-REĠISTRI TAR-RAZZA GĦAL RAĠUNIJIET TA’ TGĦAMMIR L-AVVIŻ LEGALI 330 ta’ l-2003. L-AVVIŻ LEGALI 330 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar Kriterji għal Dħul u Reġistrazzjoni ta’ Equidae fir-Reġistri tar-Razza għal Raġunijiet ta’ Tgħammir. (2) L-iskop ta’ dawn ir-regolamenti huwa l-implimentazzjoni tar-regoli mniż/la taħt id-Deċiżjoni tal-Kummissjoni ta’ l-Unjoni Ewropea 96ż 78/KEE li tistabbilixxi l-kriterji għal dħul u reġistrazzjoni ta’ equidaefir-reġistri tar-razza għal raġunijiet ta’ tgħammir. Din id-Deċiżjoni ssib bażi legali taħt id-Direttiva tal-Kunsill ta’ l-Unjoni Ewropea 90/427/KEE, l-artikolu 4(2)(b). 2. Kwalifika għal dħul fit-taqsima prinċipali tar-reġistru tar-razza. (1) Sabiex jikkwalifikaw għal dħul fit-taqsima prinċipali tar-reġistru tar-razza tagħhom, l-equidae għandhom- (a) ikunu ġejjin minn ġenituri mdaħħla fit-taqsima prinċipali ta’ reġistru tar-razza ta’ dik l-istess razza u jkollhom pedigree stabbilita skond ir-regoli ta’ dak ir-reġistru tar-razza; (b) ikunu identifikati bħala foalatfoot skond ir-regoli ta’ dak ir-reġistru tar-razza, li ta’ l-anqas għandu jinħtieġ li jkun kopert b’ċertifikat. (2) B’deroga mis-sub regolament (1)(a), animal jista’ jiddaħħal fit-taqsima prinċipali sabiex jieħu sehem fi programm ta’ tgħammir imħallat approvat mill-organizzazzjoni jew assoċjazzjoni skond ir-regoli ta’ dak ir-reġistru tar-razza. Il-programm ta’ tgħammir imħallat għandu jsemmi ir-razez li jitħallew jieħdu sehem. 3. Tqassim tat-taqsima principali tar-registru tar-razza. (1) It-taqsima prinċipali ta’ reġistru tar-razza tista’ tinqasam skond il-paragrafu 3(b), il-ħames inċiż, ta’ l-Anness tad-Deċiżjoni tal-Kummissjoni Ewropea 92/353/KEE li jistabbilixxi l-kriterji għall-approvazzjoni jew rikonoxximent ta’ organizzazzjonijiet u assoċjazzjonijiet li jżommu jew joħolqu reġistri tar-razza għal equidae It-taqsima prinċipali ta’ reġistru tar-razza tista’ tinqasam skond il-paragrafu 3 (breġistrati fi klassijiet diversi skond il-merti ta’ l-annimali. Equidae li jilħqu l-kriterji stabbiliti fir-regolament 2 biss jistgħu jiddaħħlu f’waħda minn dawk il-klassijiet. (2) Meta reġistru tar-razza jkun fih diversi klassijiet fit-taqsima prinċipali, annimal minn reġistru tar-razza ieħor għandu jiddaħħal fil-klassi tar-reġistru tar-razza li tkun skond il-kriterji relattivi. 4. Taqsima supplementari tar-reġistru tar-razza. (1) Organizzazzjoni jew assoċjazzjoni li żżomm reġistru tar-razza tista’ tiddeċiedi li annimal, li ma jilħaqx il-kriterji stabbiliti fir-regolament 2, jista’ jiddaħħal f’taqsima supplimentari ta’ dak ir-reġistru tar-razza. L-annimal għandu jsegwi l-ħtiġiet li ġejjin: (a) ikun identifikat skond ir-regoli tar-reġistru tar-razza; (b) ikun ġudikat li jikkonforma ma’ l-istandard tar-razza; (ċ) ikollu performance minima kif stabbilit fir-regoli tar-reġistru tar-razza. (2) L-organizzazzjoni jew assoċjazzjoni għandha tistabblixxi r-regoli li jippermettu li l-wild ta’ dawk l-annimali jiddaħħlu fit-taqsima prinċipali.